**5. БРОЈЕВИ**

**5.1. ОСНОВНИ БРОЈЕВИ**

**А) Опште напомене**

|  |  |  |  |
| --- | --- | --- | --- |
| 0 – нула |  |  | 100 – сто |
| 1 – један | 11 – једанаест | 21 – двадесет (и) један | 102 – сто (и) два |
| 2 – два | 12 – дванаест | 22 – двадесет (и) два | 111 – сто (и) једанаест |
| 3 – три | 13 – тринаест | 23 – двадесет (и) три | 123 – сто (и) двадесет (и) три |
| 4 – четири | 14 – четрнаест | 30 – тридесет | 200 – двеста |
| 5 – пет | 15 – петнаест | 40 – четрдесет | 300 – триста |
| 6 – шест | 16 – шеснаест | 50 – педесет | 400 – четиристо - четристо |
| 7 – седам | 17 – седамнаест | 60 – шездесет | 500 – петсто |
| 8 – осам | 18 – осамнаест | 70 – седамдесет | 1000 – хиљаду |
| 9 – девет | 19 – деветнаест | 80 – осамдесет | 2000 – две хиљаде |
| 10 – десет | 20 – двадесет | 90 – деведесет | 3000 – три хиљаде |

*Напомене:*

1. Број **један, -дна, -дно** има три облика (за мушки, женски и средњи род) у једнини и множини, а деклинира се као придев. Слаже се са именицом уз коју стоји у роду, броју и падежу. На енглески може да се преведе и као неодређени члан.

један човек - једна жена - једно дете

једни пријатељи - једне жене - једна села

2. Број **два** има два облика: **два (оба)** за мушки и средњи род, и **две (обе)** за женски род. Број два се у савременом српском ретко деклинира, тако да се у свим падежима употребљава облик номинатива.

два човека - два детета - две жене

Разговарамо са два човека. / Причамо о две жене.

3. Бројеви **три** и **четири** имају један облик за сва три рода. Ретко се деклинирају, тако да се у свим падежима употребљава облик номинатива.

три/четири човека - три/четири детета - три/четири жене

Разговарамо са три/четири човека. Причамо о три/четири жене.

**Б) Употреба**

Основни бројеви се често употребљавају нпр. када се исказује **време** или **количина нечега**.

**КОЛИКО ЈЕ САТИ?**

|  |
| --- |
| На питање **колико је сати?** може да се одговори са: |
| - Сада је... |
| - Тачно је... |

|  |  |  |  |  |  |
| --- | --- | --- | --- | --- | --- |
| 01:00 | један | САТ | 05:00 | пет | САТИ |
| 02:00 | два | САТА | 06:00 | шест | САТИ |
| 03:00 | три | САТА | 09:00 | девет | САТИ |
| 04:00 | четири | САТА | 10:00 | десет | САТИ |
| 24:00 | двадесет и четири | САТА | 12:00 | дванаест | САТИ |

|  |  |  |  |
| --- | --- | --- | --- |
| 19:55 | деветнаест(сати) и педесет и пет (минута) / пет (минута) до осам (сати) | 01:15 | један (сат) и петнаест (минута) |
| 19:45 | деветнаест (сати) и четрдесет пет (минута) / петнаест (минута) до осам (сати) | 01:20 | један (сат) и двадесет (минута) |
| 19:40 | деветнаест (сати) и четрдесет (минута) / двадесет (минута) до осам (сати) | 09:30 | девет (сати) и тридесет (минута) |
| 12:00 | дванаест (сати) / подне | 24:00 | двадесет четири (сатa) / поноћ |

Напомене:

1. Уз број **један, -дна, -дно** употребљава се номинатив једнине именица.

један сат / дан / месец / килограм / динар

2. Уз бројеве **два**, **три** и **четири** употребљава се генитив једнине именица.

два сата / дана / месеца / килограма / динара

три сата / дана / месеца / килограма / динара

четири сата / дана / месеца / килограма / динара

3. Уз бројеве **пет**, **шест**... употребљава се генитив множине именица.

пет сати / дана / месеци / килограма / динара

4. Уз прилоге за количину, као што су **колико, неколико, мало, много, пуно**... такође се употребљава генитив множине именице код оних именица које имају правилну множину, а генитив једнине код оних именица које имају неправилну множину.

Колико сати / дана / месеци / килограма / динара...

Колико деце / браће / пилића / дугмади...

**ВЕЖБЕ 5.1.**

**1) Напишите ове бројеве речима:**

а) 23 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

б) 146 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

в) 279 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

г) 1690 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

д) 45 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ђ) 132 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

е) 358 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ж) 1999 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2) Попуните празнине бројем написаним речима и одговарајућим обликом речи САТ.**

а) 01:00 Колико је сати? Сада је \_\_\_\_\_\_\_\_\_\_\_\_\_\_\_\_\_ .

б) 19:00 Колико је сати? Сада је \_\_\_\_\_\_\_\_\_\_\_\_\_\_\_\_\_ .

в) 02:00 Колико је сати? Сада је \_\_\_\_\_\_\_\_\_\_\_\_\_\_\_\_\_ .

г) 10:00 Колико је сати? Сада је \_\_\_\_\_\_\_\_\_\_\_\_\_\_\_\_\_ .

д) 21:00 Колико је сати? Сада је \_\_\_\_\_\_\_\_\_\_\_\_\_\_\_\_\_ .

**3) Одговорите на питања. Први одговор је већ започет.**

а) Колико је сати? 06:30 Тачно је \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

б) Колико је сати? 09:15 Тачно је \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

в) Колико је сати? 17:45 Тачно је \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

г) Колико је сати? 20:05 Тачно је \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

**4) Попуните празнине бројем написаним речима и одговарајућим обликом речи САТ и МИНУТ.**

а) Видимо се у 7 \_\_\_\_\_\_\_\_\_\_\_\_\_\_\_\_\_ и 45 \_\_\_\_\_\_\_\_\_\_\_\_\_\_\_\_\_.

б) Концерт почиње у 20 \_\_\_\_\_\_\_\_\_\_\_\_\_\_\_\_\_ , а завршава се у 22 \_\_\_\_\_\_\_\_\_\_\_\_\_\_\_\_\_ и 30 \_\_\_\_\_\_\_\_\_\_\_\_\_\_\_\_\_.

в) Сада је 2 \_\_\_\_\_\_\_\_\_\_\_\_\_\_\_\_\_ и 30 \_\_\_\_\_\_\_\_\_\_\_\_\_\_\_\_\_.

г) Филм почиње у 21 \_\_\_\_\_\_\_\_\_\_\_\_\_\_\_\_\_.

**5) Направите питања за већ дате одговоре. Почните са КОЛИКО и користите понуђење речи.**

Пример: Колико дана има један месец? 30 / 31

а) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_? 24 (сат / дан)

б) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_? 7 (дан / недеља)

в) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_? 4 (годишње доба / година)

г) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_? 12 (месец / година)

д) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_? 60 (секунда / минут)

**5) Попуните празнине одговарајућим обликом основног броја и именице.**

Пример: Причамо о једној студенткињи. (1 / студенткиња)

а) То сам добила од \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . (1 / студент)

б) Идем у град са \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . (2 / другарица)

в) Правим вечеру за \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . (5 / пријатељ)

г) Маштамо о \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . (1 / кућа на мору)

д) Путујемо кроз \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . (8 / град)

ђ) Посетили смо \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ . (6 / земља)

**5.2. РЕДНИ БРОЈЕВИ**

**А) Опште напомене**

Редни бројеви се у тексту лако препознају. Написани су или са тачком (3.) или римским цифрама (III).

Редни бројеви имају облик придева. Имају три облика (за мушки, женски и срењи род) у једнини и множини и деклинирају се као придеви.

Слажу се са именицом уз коју стоје у роду, броју и падежу.

Редни бројеви од 5 до 99 се граде тако што се на основни број додаје наставак -и (за мушки род), -а (за женски) и -о (за средњи). Редни бројеви од 1 до 4 су неправилни и представљају изузетке од правила.

|  |  |  |  |
| --- | --- | --- | --- |
| 1. прв/и,-а,-о | 11. једанаест/и,-а,-о | 21. двадесет (и) прв/и,-а,-о | 1000. хиљадит/и,-а,-о |
| 2. друг/и,-а,-о | 12. дванаест/и,-а,-о | 22. двадесет (и) друг/и,-а,-о | 2000. две хиљадит/и,-а,-о |
| 3. трећ/и,-а,-е | 13. тринаест/и,-а,-о | 30. тридесет/и,-а,-о |  |
| 4. четврт/и,-а,-о | 14. четрнаест/и,-а,-о | 40.четрдесет/и,-а,-о |  |
| 5. пет/и,-а,-о | 15. петнаест/и,-а,-о | 50.педесет/и,-а,-о |  |
| 6. шест/и,-а,-о | 16. шеснаест/и,-а,-о | 60.шездесет/и,-а,-о |  |
| 7. седм/и,-а,-о | 17. седамнаест/и,-а,-о | 70.седамдесет/и,-а,-о |  |
| 8. осм/и,-а,-о | 18. осамнаест/и,-а,-о | 80.осамдесет/и,-а,-о |  |
| 9. девет/и,-а,-о | 19. деветнаест/и,-а,-о | 90.деведесет/и,-а,-о |  |
| 10. десет/и,-а,-о | 20. двадесет/и,-а,-о | 100.стот/и,-а,-о |  |

**Б) Употреба**

Редни бројеви се употребљавају када говоримо о **датумима, бројевима страна, задацима** итд.

а) На питање **Који, -а, -е?** одговарамо редним бројем у нминативу.

|  |  |
| --- | --- |
| **Који** је данас датум? | Данас је 25. (двадесет (и) пети) јануар. |
| **Која** страна? | 14. (четрнаеста) страна. |

б) На питање **Када?** одговарамо редним бројем у генитиву.

|  |  |
| --- | --- |
| **Када** је Нова година? | Нова година је 1. (првог) јануара. |
| **Када** си рођен, -а? | Рођен, -а сам 28. (двадесет (и) осмог) септембра 1973. (хиљаду деветсто седамдесет (и) треће) године. |

в) Постоје и друге могућности, када предлог и падеж одређују у којем ће падежу бити употребљен редни број.

|  |  |
| --- | --- |
| **На** којем спрату живиш? | Живим на 3. (трећем) спрату. |
| **У** којем веку је живео Колумбо? | Колумбо је живео у (петнаестом) веку. |

**В) Деклинација**

|  |  |  |  |  |  |  |
| --- | --- | --- | --- | --- | --- | --- |
|  | sg. | | | pl. | | |
|  | m | n | f | m | n | f |
| Nom. | шести | шесто | шеста | шести | шеста | шесте |
| Gen. | шестог | | шесте | шестих | | |
| Dat. | шестом | | шестој | шестим | | |
| Acc. | =Nom./ =Gen. | =Nom. | шесту | шесте | =Nom. | шест |
| Instr. | шестим | | шестом | шестим | | |
| Loc. | шестом | | шестој | шестим | | |

**ВЕЖБЕ 5.2.**

**1) Попуните празнине редним бројем написаним речима.**

а) Који је данас датум? Данас је 12. децембар.

Данас је \_\_\_\_\_\_\_\_\_\_\_\_\_\_\_\_\_ децембар.

б) Који је датум понедељак? У понедељак је 25. март.

У понедељак је \_\_\_\_\_\_\_\_\_\_\_\_\_\_\_\_\_ март.

в) Која је то страница књиге? То је 7. страница књиге.

То је \_\_\_\_\_\_\_\_\_\_\_\_\_\_\_\_\_ страница књиге.

г) Која је то књига Иве Андрића? То је 23. књига Иве Андрића.

То је \_\_\_\_\_\_\_\_\_\_\_\_\_\_\_\_\_ књига Иве Андрића.

д) Које је он дете у породици? Он је 6. дете у породици.

Он је \_\_\_\_\_\_\_\_\_\_\_\_\_\_\_\_\_ у породици.

ђ) Која је сада година? Сада је 2012. година.

Сада је \_\_\_\_\_\_\_\_\_\_\_\_\_\_\_\_\_ година.

**2) Попуните празнине одговарајућим обликом редног броја написаним речима.**

а) Када је Дан жена? Дан жена је 8. марта.

Дан жена је \_\_\_\_\_\_\_\_\_\_\_\_\_\_\_\_\_ .

б) Када је Празник рада? Празник рада је 1. маја.

Празник рада је \_\_\_\_\_\_\_\_\_\_\_\_\_\_\_\_\_ .

в) Када је твој рођендан? Мој рођендан је 2. септембра.

Мој рођендан је \_\_\_\_\_\_\_\_\_\_\_\_\_\_\_\_\_ .

г) Када је написао ту књигу? Ту књигу је написао 1975. године.

Ту књигу је написао \_\_\_\_\_\_\_\_\_\_\_\_\_\_\_\_\_ .

д) Када је Нова година? Нова година је 1. јануара.

Нова година је \_\_\_\_\_\_\_\_\_\_\_\_\_\_\_\_\_ .

**3) Направите пуне реченице од ових бележака. Користите редне бројеве у одговарајућем облику.**

Среда, 5. фебруар – Мајин рођендан

Мајин рођендан је у среду, петог фебруара.

а) понедељак, 31. децембар – дочек Нове године

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

б) среда, 2. јануар – Јованов рођендан

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

в) недеља, 6. јануар – Бадње вече

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

г) четвртак, 24. јануар – премијера опере Магбет

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

**4) Одговорите на питања користећи одговарајући облик редног броја.**

а) На којем спрату живиш? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. (I)

б) У којем веку је живео В. А. Моцарт? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. (XVIII)

в) У који разред идеш? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. ()

г) Од које године године свираш виолину? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. (7.)

**5.3. ЗБИРНИ БРОЈЕВИ И БРОЈНЕ ИМЕНИЦЕ**

**А) Збирни бројеви**

Збирни бројеви су врста бројева која се употребљава за квантификацију људских бића различитог пола.

двоје = дечак и девојчица / мушкарац и жена / мајка и син / отац и ћерка

Граде се додавањем наставка **-оје/-оро** на основу основног броја. Имају само облик средњег рода у једнини и глагол (придев) који захтевају такође треба да је у средњем роду једнине.

Моје двоје деце је дошло.

|  |  |  |
| --- | --- | --- |
| двоје | двадесеторо | педесетдвоје |
| троје | тридесеторо | четрдесеттроје |
| четворо | четрдесеторо | шездесетчетворо |
| петоро | педесеторо | тридесетпеторо |
| шесторо | шездесеторо | седамдесетшесторо |
| Седморо | седамдесеторо | двадесетседморо |

Употребљавају се са:

- збирним именицама у генитиву једнине (двоје деце...)

- именицама које означавају особе различитог пола (двоје студената...)

- генитивом множине личне заменице да означе особе различитог пола (нас двоје, њих петоро, вас осморо...)

У савременом српском језику ретко се деклинирају.

**Б) Бројне именице**

Бројне именице се граде од основних или збирних бројева додавањем наставака. Понашају се као именице, дакле имају следећа категоријална обележја: род, број и падеж.

Најчешћи наставци су: -**ИЦА**, -**АК**, -**ИНА** и -**КА**.

|  |  |  |  |
| --- | --- | --- | --- |
| **-ИЦА** | **-АК** | **-ИНА** | **-КА** |
| јединица |  | једнина |  |
| двојица |  | двојина | двојка |
| тројица |  | трећина | тројка |
| четворица |  | четвртина | четворка |
| петорица / петица | петак | петина |  |
| шесторица / шестица | шестак | шестина |  |
| седморица /седмица | седмак | седмина |  |
| осморица / осмица | осмак | осмина |  |
| десеторица | десетак | десетина | десетка |
| Једанаесторица/ једанаестица | једанаестак | једанаестина |  |
| двадесеторица | двадесетак | двадесетина |  |

*Напомене:*

1. Бројне именице са наставком -**ИЦА** најчешће означавају групу мушких особа, али могу такође да означе и друге ствари, као нпр. оцене, број аутобуса итд.

Њих шесторица (=шест мушкараца) су дошли.

Добила сам седмицу на испиту.

Ено, стиже осмица. (=мисли се на аутобус)

2. Бројне именице од броја 10 на горе и са наставком -**АК** углавном означавају приближну количину нечега, а оне које се граде од броја 10 на доле означавају ученика одговарајућег разреда основне школе.

Дошло је њих десетак.

Два осмака су разбила прозор.

Ова именица има само једину.

3. Бројне именице са нставком -**ИНА** најчешће означавају разломак, а именице једнина и двојина означавају граматичке категорије.

Трећина становништва није изашла на изборе.

4. Бројне именице са наставком -**КА** најчешће означавају оцене у школи или на факултету

Она има све десетке.

|  |
| --- |
| У зависности од тога да ли се употребио збирни-основни број или бројна именица можемо да назначимо пол групе људи.  На часу је било њих **петоро**. (=m+f)  На часу је било њих **петорица**. (=m)  На часу је било њих **пет**. (=f) |

**ВЕЖБЕ 5.3.**

**1) Направите збирни број од бројева датих у загради.**

а) Они имају \_\_\_\_\_\_\_\_\_\_\_\_\_\_\_\_\_ деце. (2)

б) Његово \_\_\_\_\_\_\_\_\_\_\_\_\_\_\_\_\_ деце једошло. (3)

в) \_\_\_\_\_\_\_\_\_\_\_\_\_\_\_\_\_ види боље него двоје. (4)

г) У аутобусу је било \_\_\_\_\_\_\_\_\_\_\_\_\_\_\_\_\_ људи. (7)

д) \_\_\_\_\_\_\_\_\_\_\_\_\_\_\_\_\_ ученика је добро урадила тест. (10)

**2) Ставите бројну именицу од ових бројева у одговарајући падеж.**

а) Из географије и историје имам \_\_\_\_\_\_\_\_\_\_\_\_\_\_\_\_\_ (5), а из физике и хемије \_\_\_\_\_\_\_\_\_\_\_\_\_\_\_\_\_ (5).

б) Добила сам \_\_\_\_\_\_\_\_\_\_\_\_\_\_\_\_\_ (9) на испиту.

в) Који аутобус вози до зоолошког врта? \_\_\_\_\_\_\_\_\_\_\_\_\_\_\_\_\_ (1)

г) Она увек жели да добије \_\_\_\_\_\_\_\_\_\_\_\_\_\_\_\_\_ (10)

д) До центра иде аутобус \_\_\_\_\_\_\_\_\_\_\_\_\_\_\_\_\_ (4), а до железничке станице \_\_\_\_\_\_\_\_\_\_\_\_\_\_\_\_\_ (7).

**3) Напишите разломке речима**

Пример: 2/5 две петине

а) 3/7 \_\_\_\_\_\_\_\_\_\_\_\_\_\_\_\_\_

б) 5/6 \_\_\_\_\_\_\_\_\_\_\_\_\_\_\_\_\_

в) 4/8 \_\_\_\_\_\_\_\_\_\_\_\_\_\_\_\_\_

г) 2/5 \_\_\_\_\_\_\_\_\_\_\_\_\_\_\_\_\_

д) 6/4 \_\_\_\_\_\_\_\_\_\_\_\_\_\_\_\_\_

**4) Направите бројне именице које означавају просечну количину од ових бројева.**

а) На журци ће бити нас \_\_\_\_\_\_\_\_\_\_\_\_\_\_\_\_\_ . (20)

б) \_\_\_\_\_\_\_\_\_\_\_\_\_\_\_\_\_ људи је било на отварању изложбе. (50)

в) На концерту су џез клубу је било \_\_\_\_\_\_\_\_\_\_\_\_\_\_\_\_\_ људи. (80)

г) Њих \_\_\_\_\_\_\_\_\_\_\_\_\_\_\_\_\_ је добро урадио тест. (15)

**5) Направите одговарајући облик од следећих бројева.**

Пример: Код Александре је било њих седморо. (7, m+f)

а) У фризерском салону је било нас \_\_\_\_\_\_\_\_\_\_\_\_\_\_\_\_\_ . (6, f)

б) У ресторану је било вас \_\_\_\_\_\_\_\_\_\_\_\_\_\_\_\_\_ . (10, m+f)

в) У августу смо у фудбалском клубу били само нас \_\_\_\_\_\_\_\_\_\_\_\_\_\_\_\_\_ . (3, m)

г) На ручак код маме смо дошле нас \_\_\_\_\_\_\_\_\_\_\_\_\_\_\_\_\_ . (2, f)

д) На рођендану је било њих \_\_\_\_\_\_\_\_\_\_\_\_\_\_\_\_\_ . (4, m+f)