**6. НЕПРОМЕНЉИВЕ ВРСТЕ РЕЧИ**

**6.1. ПРИЛОЗИ**

**А) Опште напомене**

Прилози су непроменљива врста речи. Само неки прилози могу да се компарирају.

Њихова функција је да одређују:

- глаголе (Он много ради.),

- придеве (Он је веома добар човек.),

- друге прилоге (Она врло лепо црта.) и

- именице (Купио сам неколико књига.).

Добијају се као одговор на питања: **Где? Када? Куда? Зашто? Колико?** и **Како?** У зависности од тога разликују се прилози за:

|  |  |  |
| --- | --- | --- |
| ГДЕ? | **место** | ОВДЕ, ТУ, ОНДЕ, ГОРЕ, ДОЛЕ, ЛЕВО, ДЕСНО, БЛИЗУ, ДАЛЕКО, НАПРЕД, НАЗАД, УНУТРА, НАПОЉУ... |
| КАДА? | **време** | САДА, ТАДА, ОНДА, ЈУЧЕ, ДАНАС, СУТРА, УВЕЧЕ, УЈУТРО, КАСНО, РАНО, ДАВНО, СКОРО, УСКОРО, САДА, УВЕК, ПОНЕКАД, ОБИЧНО, НИКАД, ЧЕСТО... |
| КУДА? | **правац / циљ** | ОВАМО, ТАМО, ОНАМО, НИЗБРДО, УЗБРДО, НИЗВОДНО, УЗВОДНО... |
| ЗАШТО? | **узрок** | ЗАТО, СТОГА... |
| КОЛИКО? | **количина** | ОВОЛИКО, ТОЛИКО, ОНОЛИКО, МНОГО, МАЛО, ПУНО, ДОВОЉНО, НЕКОЛИКО, ДОСТА, ВЕОМА, ВРЛО... |
| КАКО? | **начин** | ОВАКО, ТАКО, ОНАКО, БРЗО, СПОРО, ЛЕПО, ДОБРО, ТИХО, ГЛАСНО, НЕКАКО, НИКАКО, СВАКАКО, ТАКО, ОВАКО... |

*Напомене:*

1. Прилози који се добијају на питање Како? Имају исти облик као и описни придеви средњег рода.

Лепо дете лепо пише.

2. Одрични прилози увек захтевају и одричан облик глагола.

Никад не купујем у овој продавници.

Никако се не осећам.

**Б) Компарација прилога**

Прилози за начин, као и неки прилози за количину, место и време, могу да се пореде.

Компаратив и суперлатив прилога имају исти облик као и одговарајући придеви у средњем роду.

|  |  |  |
| --- | --- | --- |
| **позитив** | **компаратив** | **суперлатив** |
| леп | лепше | најлепше |
| лак | лакше | најлакше |
| брз | брже | најбрже |
| споро | спорије | најспорије |
| много | више | највише |
| пуно |
| доста |
| мало | мање | најмање |
| далеко | даље | најдаље |
| близу | ближе | најближе |
| рано | раније | најраније |
| касно | касније | најкасније |

**ВЕЖБЕ 6.1.**

**1) Попуните празнине одговарајућим обликом.**

а) ЛОШ, -а, -е / ЛОШЕ: Она је \_\_\_\_\_\_\_\_\_\_\_\_\_\_\_\_\_ особа.

\_\_\_\_\_\_\_\_\_\_\_\_\_\_\_\_\_ се осећам.

б) ТИХ, -а, -о / ТИХО: Музика \_\_\_\_\_\_\_\_\_\_\_\_\_\_\_\_\_ свира.

Ово је \_\_\_\_\_\_\_\_\_\_\_\_\_\_\_\_\_ део града.

в) ЛЕП, -а, -о / ЛЕПО: Она се \_\_\_\_\_\_\_\_\_\_\_\_\_\_\_\_\_ облачи.

Сања је \_\_\_\_\_\_\_\_\_\_\_\_\_\_\_\_\_ дете.

г) ДОБАР, -а, -о / ДОБРО: Ово је \_\_\_\_\_\_\_\_\_\_\_\_\_\_\_\_\_ ресторан.

Овде се \_\_\_\_\_\_\_\_\_\_\_\_\_\_\_\_\_ једе.

д) СПОР, -а, -о / СПОРО: Ти \_\_\_\_\_\_\_\_\_\_\_\_\_\_\_\_\_ возиш.

Ово је \_\_\_\_\_\_\_\_\_\_\_\_\_\_\_\_\_ аутомобил.

**2) Довршите реченице понуђеним речима. Понегде је могуће више решења.**

јуче – увече – зашто – овде – неколико – много – горе – лево – никад

а) \_\_\_\_\_\_\_\_\_\_\_\_\_\_\_\_\_ је јако лепо.

б) \_\_\_\_\_\_\_\_\_\_\_\_\_\_\_\_\_ ћу доћи код тебе.

в) \_\_\_\_\_\_\_\_\_\_\_\_\_\_\_\_\_ не пијем кафу пре доручка.

г) \_\_\_\_\_\_\_\_\_\_\_\_\_\_\_\_\_ сам ишла у биоскоп.

д) \_\_\_\_\_\_\_\_\_\_\_\_\_\_\_\_\_ људи стоји испред продавнице.

ђ) Стави ту књигу \_\_\_\_\_\_\_\_\_\_\_\_\_\_\_\_\_ , на орман.

е) \_\_\_\_\_\_\_\_\_\_\_\_\_\_\_\_\_ времена је прошло од тада.

ж) На раскрсници скрените \_\_\_\_\_\_\_\_\_\_\_\_\_\_\_\_\_ .

з) \_\_\_\_\_\_\_\_\_\_\_\_\_\_\_\_\_ не можеш да дођеш?

**3) Направите компаративе од позитива прилога датог у загради.**

а) Да ли можете да возите \_\_\_\_\_\_\_\_\_\_\_\_\_\_\_\_\_ ? (споро)

б) Она пева \_\_\_\_\_\_\_\_\_\_\_\_\_\_\_\_\_ од њега. (лепо)

в) Устали смо \_\_\_\_\_\_\_\_\_\_\_\_\_\_\_\_\_ од вас. (рано)

г) Она живи \_\_\_\_\_\_\_\_\_\_\_\_\_\_\_\_\_ од центра града него њени родитељи. (далеко)

д) \_\_\_\_\_\_\_\_\_\_\_\_\_\_\_\_\_ волим џез него рок музику. (много)

ђ) Дођи \_\_\_\_\_\_\_\_\_\_\_\_\_\_\_\_\_ да те лепо видим. (близу)

**4) Ставите прилоге у облик компаратива.**

а) Ја пишем **лепо**, али она пише \_\_\_\_\_\_\_\_\_\_\_\_\_\_\_\_\_ .

б) Она хода **споро**, али ти ходаш \_\_\_\_\_\_\_\_\_\_\_\_\_\_\_\_\_ .

в) Ми певамо **тихо**, али ви певате \_\_\_\_\_\_\_\_\_\_\_\_\_\_\_\_\_ .

г) Ја читам **брзо**, али ти читаш \_\_\_\_\_\_\_\_\_\_\_\_\_\_\_\_\_ .

д) Ти **добро** говориш српски, али ја говорим \_\_\_\_\_\_\_\_\_\_\_\_\_\_\_\_\_ .

ђ) Они се осећају **лоше**, али ми се осећамо \_\_\_\_\_\_\_\_\_\_\_\_\_\_\_\_\_ .

**6.2. ПРЕДЛОЗИ**

**А) Опште напомене**

Предлози су непроменљива врста речи. Они се налазе испред именице / именичке синтагме и заједно са њом означавају различите врсте односа.

|  |  |
| --- | --- |
| **просторни:** | ПОРЕД, ИСПОД, ИЗА, ИСПРЕД, У, НА, БЛИЗУ, ОКО, ИЗ, СА, ПРЕД, НАД, ПОД, ИЗМЕЂУ, КА, ПРЕМА, НИЗ, КРОЗ, УЗ, ПО, ПРИ... |
| **временски:** | У, НА, ОД, ПРЕ, ПОСЛЕ, ОКО, ДО, УОЧИ... |
| **узрочни:** | ЗБОГ, ИЗ, ОД |
| **поредбени:** | ОД |
| **намена:** | ЗА, РАДИ |

*Напомене:*

1. Понекад исти предлог може да искаже различите врсте односа. Њихово специфично значење се може закључити на основу употребљеног падежа.

Ја сам у Београду.

Дођи у среду.

**Б) Предлози и падежи**

Будући да сваки предлог захтева одговарајући падеж, све предлоге можемо класификовати на основу тога који падеж захтевају.

|  |  |
| --- | --- |
| **Предлози који захтевају само један падеж** | |
| генитив | РАДИ, ЗБОГ, БЕЗ, ОКО, УМЕСТО, ОСИМ, ПОРЕД, ПРОТИВ, ИСПРЕД, БЛИЗУ, ПОСЛЕ, ИЗНАД, ПРЕ, ИСПОД, ИЗМЕЂУ, ОД, ДО, ИЗ, КОД, ИЗА |
| акузатив | КРОЗ, НИЗ, УЗ |
| датив | КА, ПРЕМА |
| локатив | ПРИ, О, ПО |
| **Предлози уз које може да стоји више падежа** | |
| са акузативом и локативом | У, НА |
| са акузативом и инструменталом | ПРЕД, НАД, ПОД, МЕЂУ |
| са генитивом и инструменталом | СА |

Напомене:

1. Предлози **у**, **на** могу да се употребљавају са акузативом и локативом, а **пред**, **над**, **под** и **међу** иду са акузативом и инструменталом. У оба случаја акузатив се употребљава са глаголима кретања, док се локатив и инструментал употребљавају са глаголима мировања.

Идем у Француску. Ја сам у Француској.

Дођи пред позориште. Чекам те пред позориштем.

2. Предлог са кад се употреби са генитивом означава кретање са неког места док се уз инструментал означава друштво (најчешће).

Књига је пала са стола. Излазим са факултета.

Шетам се са пријатељима.

**КАДА СЕ УПОТРЕБЉАВА ПРЕДЛОГ *У*, А КАД *НА*?**

Ево неколико уобичајених ситуација у којима се ови предлози употребљавају:

- **У** се употребљава са **именима градова**, **земаља** (**у** Нови Сад, **у** Србију)

- **У** се употребљава са именицама које означавају **затворени простор** (**у** библиотеку, **у** парк, **у** позориште итд.)

- **НА** се употребљава са именицама које означавају **отворени простор**, **велики раван простор** или **врх нечега** (**на** тениско игралиште, **на** факултет, на море, **на** планину итд.)

- **НА** се употребљава са именицама које означавају неки **догађај** (**на** излет, **на** журку итд.)

**ВЕЖБЕ 6.2.**

**1) Проверите да ли знате који предлог недостаје. Понекад је могуће више решења.**

а) Ја живим \_\_\_\_\_\_\_\_\_\_\_\_\_\_\_\_\_ Србији.

б) Она је \_\_\_\_\_\_\_\_\_\_\_\_\_\_\_\_\_ Немачке.

в) Сутра путујем \_\_\_\_\_\_\_\_\_\_\_\_\_\_\_\_\_ море.

г) То је урадио \_\_\_\_\_\_\_\_\_\_\_\_\_\_\_\_\_ тебе.

д) Правим ручак \_\_\_\_\_\_\_\_\_\_\_\_\_\_\_\_\_ породицу.

ђ) Добила сам поклон \_\_\_\_\_\_\_\_\_\_\_\_\_\_\_\_\_ Николе.

е) Милана лепше пише \_\_\_\_\_\_\_\_\_\_\_\_\_\_\_\_\_ Сања.

ж) \_\_\_\_\_\_\_\_\_\_\_\_\_\_\_\_\_ уторка \_\_\_\_\_\_\_\_\_\_\_\_\_\_\_\_\_ петка ћу бити у Италији.

з) Јануар је \_\_\_\_\_\_\_\_\_\_\_\_\_\_\_\_\_ фебруара, а \_\_\_\_\_\_\_\_\_\_\_\_\_\_\_\_\_ децембра.

и) Нови Сад је \_\_\_\_\_\_\_\_\_\_\_\_\_\_\_\_\_ Београда.

ј) Он пише \_\_\_\_\_\_\_\_\_\_\_\_\_\_\_\_\_ “Политику”.

к) Шетам се \_\_\_\_\_\_\_\_\_\_\_\_\_\_\_\_\_ родитељима.

л) Причамо \_\_\_\_\_\_\_\_\_\_\_\_\_\_\_\_\_ доброј књизи.

љ) Не могу да живим \_\_\_\_\_\_\_\_\_\_\_\_\_\_\_\_\_ њега.

м) Слика је \_\_\_\_\_\_\_\_\_\_\_\_\_\_\_\_\_ стола.

н) Дошао је \_\_\_\_\_\_\_\_\_\_\_\_\_\_\_\_\_ поноћи.

њ)Возимо се \_\_\_\_\_\_\_\_\_\_\_\_\_\_\_\_\_ центру града.

о) Сви су дошли \_\_\_\_\_\_\_\_\_\_\_\_\_\_\_\_\_ Марине.

п) Река тече \_\_\_\_\_\_\_\_\_\_\_\_\_\_\_\_\_ моста.

р) Волим да се шетам \_\_\_\_\_\_\_\_\_\_\_\_\_\_\_\_\_ шуми.

**2) Употребите предлог У или НА правилно.**

а) \_\_\_\_\_\_\_\_\_\_\_\_\_\_\_\_\_ факултет

б) \_\_\_\_\_\_\_\_\_\_\_\_\_\_\_\_\_ посао

в) \_\_\_\_\_\_\_\_\_\_\_\_\_\_\_\_\_ море

г) \_\_\_\_\_\_\_\_\_\_\_\_\_\_\_\_\_ биоскоп

д) \_\_\_\_\_\_\_\_\_\_\_\_\_\_\_\_\_ изложбу

ђ) \_\_\_\_\_\_\_\_\_\_\_\_\_\_\_\_\_ продавницу

е) \_\_\_\_\_\_\_\_\_\_\_\_\_\_\_\_\_ одмор

ж) \_\_\_\_\_\_\_\_\_\_\_\_\_\_\_\_\_ Француску

з) \_\_\_\_\_\_\_\_\_\_\_\_\_\_\_\_\_ базен

и) \_\_\_\_\_\_\_\_\_\_\_\_\_\_\_\_\_ Београд

ј) \_\_\_\_\_\_\_\_\_\_\_\_\_\_\_\_\_ журку

**3) Ставите именицу у одговарајући падеж. Водите рачуна о значењу целе синтагме.**

а) Путујем у \_\_\_\_\_\_\_\_\_\_\_\_\_\_\_\_\_ . (Америка)

Она живи у \_\_\_\_\_\_\_\_\_\_\_\_\_\_\_\_\_ . (Америка)

б) Идем на \_\_\_\_\_\_\_\_\_\_\_\_\_\_\_\_\_ . (факултет)

Ја сам на \_\_\_\_\_\_\_\_\_\_\_\_\_\_\_\_\_ . (факултет)

в) Сутра излазим са \_\_\_\_\_\_\_\_\_\_\_\_\_\_\_\_\_ . (Ана)

Враћам се са \_\_\_\_\_\_\_\_\_\_\_\_\_\_\_\_\_ . (пут)

**6.3. ВЕЗНИЦИ**

**А) Опште напомене**

Везници су непрменљива врста речи. Употребљавају се да повежу речи, групе речи или реченице.

Они могу да назначе координиране или субординиране односе између елемената.

|  |  |  |
| --- | --- | --- |
| **НАПОРЕДНИ ВЕЗНИЦИ** | **саставни** | И, ПА, ТЕ, НИ, НИТИ |
| Ана и Сања су дошле.  Она је лепа и паметна девојка.  Седим и пијем сок. | |
| **супротни** | А, АЛИ, НЕГО, ВЕЋ |
| Неће доћи Ана него Маја.  Рекла је да ће доћи, али није дошла. | |
| **раставни** | ИЛИ |
| Доћи ће Маја или Ана.  Или ће доћи или ће телефонирати. | |
| **ЗАВИСНИ ВЕЗНИЦИ** | **за узрок** | ПОШТО, ЗАТО, ШТО, ЈЕР |
| Није дошао јер га је болела глава. | |
| **временски** | ДОК, КАД, ЧИМ |
| Кад ручам, доћи ћу. | |
| **допусни** | МАДА, ИАКО |
| Иако је падала киша, играли смо фудбал. | |
| **начински (поредбени)** | КАО ШТО, КАО ДА |
| Хода као да је пијан. | |
| **условни (погодбени)** | АКО, КАД, ДА, УКОЛИКО |
| Ако добијем на лутрији, ићи ћу на пут око света. | |

**6.4. ПАРТИКУЛЕ**

**А) Опште напомене**

Партикуле су непроменљива врста речи. Употребљавају се да означе говорников однос / став и модификују значење израза или наглашавају значење исказа или га боје емоционално.

|  |  |
| --- | --- |
| **за истицање личног става:** | ВАЉДА, СИГУРНО, МОЖДА, СВАКАКО, НИПОШТО, НАРАВНО, НА ЖАЛОСТ, БАШ, БАР |
| **за истицање супротности:** | МЕЂУТИМ, ПАК |
| **за показивање:** | ЕВО, ЕТО, ЕНО, ГЛЕ |
| **за питање:** | ЗАР, ЛИ |
| **за потврђивање и одрицање:** | ДА, НЕ, ТАКОЂЕ |

*Напомене:*

1. Пошто су партикуле говорникови коментари, оне представљају реченицу за себе. Стога, не постоји строго правило које се односина њихову позицију у реченици. Могу да стоје поред било којег дела у реченици који се жели посебно нагласити.

Сигурно ћу доћи сутра код тебе. = Доћи ћу сутра код тебе, сигурно.

Доћи ћу код тебе сигурно сутра. = Сутра, а не неки други дан.

Доћи ћу сутра код тебе сигурно. = Код тебе, а не код неког другог.